เซทิริซีน
เซทิริซีน (Cetirizine) ขายภายใต้ชื่อ Zyrtec และอื่น ๆ เป็นยาต้านฮิสทามีนรุ่นที่สองที่ใช้รักษาโรคภูมิแพ้จมูก, โรคผิวหนัง และผื่นลมพิษ โดยจะนำเข้าทางปากซึ่งจะมีผลภายในหนึ่งชั่วโมงและมีอาการประมาณหนึ่งวัน ผลประโยชน์ของยาชนิดนี้มีความคล้ายกับยาต้านฮิสทามีนอื่น ๆ อย่างไดเฟนไฮดรามีน

ผลข้างเคียงหลักคือความง่วง ปากแห้ง ปวดหัว และปวดท้อง อาการง่วงในยาชนิดนี้มักพบน้อยกว่าอาการในยาต้านฮิสทามีนรุ่นแรก ถึงแม้ว่าหญิงตั้งครรภ์สามารถบริโภคได้ แต่ไม่แนะนำให้ใช้ในช่วงให้นมลูก ยานี้ทำงานด้วยการบล็อกฮิสตามีน ตัวรับ H1 ที่ส่วนใหญ่พบนอกสมอง

มีการจดสิทธิบัตรยานี้ใน ค.ศ. 1981 และเริ่มใช้งานทางการแพทย์ใน ค.ศ. 1987 ยานี้ได้รับการบรรจุลงในรายชื่อยาสำคัญขององค์การอนามัยโลก และมีขายเป็นยาสามัญ

คำเตือนและข้อควรระวัง 
 ควรระวังการใช้ยานี้ในผู้ป่วยโรคตับ โรคไต หญิงตั้งครรภ์และกำลังให้นมบุตร

คำแนะนำระหว่างใช้ยานี้ 
 ควรระวังการใช้ในเด็กอายุต่ำกว่า 12 ปี 
 ยานี้อาจทำให้ง่วง จึงไม่ควรทำงานหรือกิจกรรมที่ต้องใช้สติ 
 อาจทำให้รู้สึกปากแห้ง คอแห้ง 
 ไม่ควรทานยานี้ร่วมกับสุรา หรือยากดประสาทอื่นๆ

วิธีใช้ 
 ผู้ใหญ่ และเด็กอายุมากกว่า 12 ปี 5 – 20 mg วันละครั้ง ควรทานก่อนอาหาร 1 ชม. หรือหลังอาหาร 2 ชม. 
 ขนาดยาในผู้ป่วยโรคไต เช่น Clcr 11 – 31 ml/min ผู้ป่วยที่ได้รับ hemodialysis Clcr 7 ml/min ขนาดยาในผู้ป่วยโรคตับ ควรได้รับ 5 mg วันละครั้ง

การเก็บรักษา 
ควรเก็บไว้ในภาชนะปิดสนิท พ้นจากมือเด็ก และเก็บไว้ที่อุณหภูมิห้อง

อ้างอิง

แหล่งข้อมูลอื่น 
 

สารต้านฮิสทามีน
กรดคาร์บอกซิลิก